Diari Oficial de la Generalitat Valenciana


Sumari del DOGV 6809, del 03-07-2012 (2012/5576)

Notificació de la sentència dictada en el juí ordinari número 2408/2009.
------------------------------------------------------------------------

### Dades del document

Número de DOGV
:   6809

Data del DOGV
:   03-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5576


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el juí ordinari número 2408/2009. [2012/5576]  
Procediment ordinari 002408/2009  
De: Yield Coin, SA.  
Procuradora: Ana Capdevila Ibáñez.   
Contra: Planificaciones Urbanísticas Damadavi, SL.  
Procurador/a: -  
En este procediment ordinari, seguit a instàncies de Yield Coin, SA, contra Planificaciones Urbanísticas Damadavi, SL, s'ha dictat la sentència que, literalment, diu així:   
«Jutjat de Primera Instància número 6 de Castelló de la Plana  
Sentència número 000082/2012  
Jutgessa que la dicta: Lourdes Noverques Martínez.  
Lloc: Castelló de la Plana.   
Data: 16 de maig de 2012.  
Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana, ha vist estes actuacions de juí ordinari, seguides davant d'este Jutjat amb el número 2408 de l'any 2009, a instàncies de la mercantil Yield Coin, SA, representada per la procuradora Ana Capdevila Ibáñez i assistida del lletrat Jesús Bonet Sánchez, contra la mercantil Planificaciones Urbanísticas Damadavi, SL, en situació processal de rebel·lia.   
Dispositiva   
Estime íntegrament la demanda interposada per la procuradora Ana Capdevila Ibáñez, en nom i representació de la mercantil Yield Coin, SA, contra la mercantil Planificaciones Urbanísticas Damadavi, SL, en situació processal de rebel·lia, declare resolt el contracte de compravenda subscrit entre les mercantils esmentades en data 11 de setembre de 2006, per incompliment de les obligacions assumides per la mercantil demandada en les estipulacions 8a i 9a del contracte indicat, i condemne la mercantil demandada, Planificaciones Urbanísticas Damadavi, SL, a la devolució a l'actora de la quantitat de cinquanta-huit mil noranta-un euros amb cinquanta-dos cèntims (58.091,52), que es correspon amb les quantitats entregades a compte del preu final de la compravenda i que han de ser reintegrades a la demandant per aplicació del que disposen les estipulacions 8a i 9a esmentades com a conseqüència de no haver complit el termini d'acabament i entrega de la vivenda convinguts, junt els interessos legals meritats des de les dates corresponents als successius pagaments a compte del preu final efectuats per la demandant.   
  
  
Notifiqueu esta sentència a les parts, i feu-los saber que s'hi pot interposar un recurs d'apel·lació, que, si és el cas, haurà d'interposar-se davant d'este mateix Jutjat dins dels 20 dies següents a aquell en què esta siga notificada (art. 458 de la LEC, en la nova redacció donada per la Llei 37/2011, de 10 d'octubre).   
Porteu l'original al llibre de sentències.   
Esta és la meua sentència, de la qual s'expedirà testimoniança per a incorporar-la a les actuacions, que pronuncie, mane i firme».  
I atés que la demandada, Planificaciones Urbanísticas Damadavi, SL, es troba en parador ignorat, expedisc este edicte a fi que li valga de notificació de forma deguda.  
  
Castelló de la Plana, 16 de maig de 2012.- La secretària judicial: Soledad Juan Ruiz.